Max leef soos ANC in apartheidsverlede | Netwerk24
Max leef soos ANC in apartheidsverlede
Deur Kotie Kruger, Bloemfontein 15 Junie 2018 00:01
Max du Preez skryf in sy middelbladartikel “Net kru ras-nasionalisme” (12.06) onder meer: “Toe ek in die jare sestig op die Vrystaatse platteland grootgeword het, het ek die Swart Gevaar met my oggendpap ingekry.”
Op dieselfde trant borduur hy voort oor die apartheidsjare. In bykans elk van sy artikels moet hy, à la ANC, apartheid bysleep. Soos ’n grammofoon wat vasgehaak het. Soos die ANC leef hy in die verlede. Hy verwys ook na die kru boodskap van elke dominee en politikus wat hy indertyd moes aanhoor:
“Ons moet die barbare uithou, want hulle gaan ons verswelg.”
Ek het ’n paar vrae aan Max:
Waarom verlaat soveel wittes die land?
Hoeveel boere is sedert 1994 aangeval en vermoor?
Wanneer het hy al oor die uitsprake van Black First Land First geskryf?
Wat is die redes vir bankrot munisipaliteite en bankrot staatsentiteite?
Waarom is daar soveel protes en betogings?
Waarom sien ek nooit ’n witte wat betoog en klipgooi nie?